А сёння чарговая добрая навіна для патэнцыяльных абітурыентаў. Адміністрацыя Аграрнага каледжа ўстановы адукацыі “Віцебская ордэна “Знак Пашаны” дзяржаўная акадэмія ветэрынарнай медыцыны” таксама праводзіць дадатковы набор на спецыяльнасці “Заатэхнія”, “Агранамія”, “Ветэрынарная медыцына”. На сённяшні дзень у каледжы ёсць вакантныя бюджэтныя месцы на ўсе названыя спецыяльнасці. Уступная кампанія на базе 9 класаў завяршылася 31 ліпеня, а вось у тых, хто мае атэстат аб сярэдняй адукацыі, яшчэ ёсць шанс стаць навучэнцам каледжа. Для гэтага трэба звярнуцца туды не пазней як 6 жніўня. Кантактны тэлефон — 8 (0212)295-2-69.